محمد العطاز

**محمد العطاز** لمعروف ب **بالطازار مينديس دي لويولا** (مزيود ف 1631 ف فاس، توفى ف ج. 15 شتنبر 1667 ف مدريد) كان أمير مغريبي سعدي لي تحوّل للدين لمسيحي لكاطوليكي، و ولّى فرايلي يسوعي و مبشّير مسيحي.

## حياتو
كينحادر محمد لعطاز من فاميلة مغريبية شريفة لي كاتنتامي للسلالة السعدية. السلطان لمغريبي أحمد لمنصور الدهبي ف لغالب كان بات جدو. ف 1654، مشى باش يحج ف مكة. لعطاز و جماعتو تشدو ف لبحر من عند باطو د النصارى تابع ل بالطازار مونضولس قبل مايوصلو ل كاپ بون (ف تونس). بقى محابسي ف مالطا حتى تّطلق سراحو ف 1656 بعدما خلص لفدية. ف ديك لفترة داز من أزمة روحانية خلاتو يعتانق لمسيحية لكاطوليكية. ديك الساع ستاقر ف لقصر ديال مونضولس، و تلقّى التعميد ف 31 يوليوز 1656، و بدّل سميتو ل بالطازار دي لويولا تيمناً ب لمضايف و الداعم ديالو إڭناتيوس د لويولا. ولى كيتسارى ف لمراسي د الطاليان، باش يحاول يقنع لمحابسيا لموريين لي شدوهم لعساكريا النصارى، باش يتحوّلو من لإسلام للمسيحية.

ف 1657، بدا لعطاز التدريب ديالو باش يولي فرايلي (راهب)، ف ميسينا، صقلية. ف 27 دجنبر 1663 دخل للكهنوت، و مشى للشبونة باش يولي مبشير ف لهند الشرقية. ف جوايه 15 شتنبر 1667، توفى و هوّ ف طريقو ل مدريد.

## لورت ديالو
الصحافي لمغريبي سامي لقماهري كتب عليه ف مجلة زمان: "ف لقرن 17، كانو التحولات الدينية لقسرية كتيرة من لأطراف بجوج [...] واش نقدرو نڭولو بلي محمد لعطاز ف لواقع كان غير باغي باش يخفف الظروف د لحبس ديالو ولّا يتحرر منها؟ لكاريير لكهنوتية لي تبعات التحول الديني ديال لعطاز كاتخلينا نشكّو ف هادشي. بالطازار ماشي غير مسيحي. لحالة ديالو ديال راجل دين فوق لعادة ماكانش يقدر يوصل ليها بلا واحد التفاني ديني شديد".

على حساب سامي لقماهري، "من الناحية ديال لپروپاڭاندا، مايمكنش ل شي مسيحي بارز يلقى قصة حسن من هادي. ها واحد لمير مسلم، تقي و حكيم، لي ختار باش يدعم قضية ليسوع لمسيح. التاريخ ديال هاد التحول لواعر منتاشرة ف لأداب لغربي. لكتابات ديال توارخيا، فرايليا، و حتى مسرحيات و بزاف د النواع خرين خداو لقصة ديال بالطازار. لهدف كان جعل لمير لمغريبي شخصية دينية مهمة ف زمانو. و دليل ديال الساس لمتين د الصراع د لمسيحيين ضد "لمحمديين". يلا كانو لقيّاد لكبار د لمسلمين كايعتانقو لمعتقد لمسيحي، راه الصحة ديالو مابقى فيها شك". پيضرو كالضيرون دي لا باركا كتب على لعطاز شوية مور لموت ديالو، ف 1668، يمكن حيت كان باغي يدعم محاولة التطويب ديالو (يعني يولي درجة قل من قدّيس).

## بيبليوڭرافيا

* P. Duclos: article *Loyola Mandes (Attazi)*, in *Diccionario historico de la Compañia de Jesús*, vol.III, Roma, IHSI, 2001, pp.&nbsp;2428.
* C. García Goldáraz: *Un príncipe de Fez jesuita: Sceih Muhammad Attasi, en religión P. Baltasar Diego Loyola de Mandes (1631-1667). Estudio sobre su ascendencia regia*, in *Miscelánea Comillas*, vol.2 (1944), pp.&nbsp;487–541.
* L. Lebessou: *La seconde vie d'un sultan du Maroc*, in *Étvdes*, vol.123 (1910), pp.&nbsp;488–498.
* E. Colombo, ''A'' ''Muslim Turned Jesuit: Baldassarre Loyola Mandes (1631-1667)'', in *Journal of Early Modern History* 17 (2013): 479–504.
* E. Colombo, *Baldassarre Loyola de Mandes (1631-1667), Prince de Fez and Jésuite*, in *[https://books.google.com/books/about/Les_Musulmans_dans_l_histoire_de_l_Europ.html?id=kUnXtgt6Tg4C&hl=in Les Musulmans dans l’histoire de l’Europe]*, tome 1*: Une intégration invisible*, eds. Bernard Vincent and Jocelyne Dakhlia (Paris: Albin Michel, 2011), 159–193.
* E. Colombo, *[http://booksandjournals.brillonline.com/content/journals/10.1163/22141332-00102003 Infidels at Home. Jesuits and Muslim Slaves in Seventeenth-Century Naples and Spain]*, in *Journal of Jesuit Studies* 1 (2014): 192–211.
* E. Colombo, *[https://www.academia.edu/8041852/_With_Rocco_Sacconaghi_Telling_the_Untellable_The_Geography_of_Conversion_of_a_Muslim_Jesuit_in_Space_and_Conversion_in_Global_Perspective_ed._Giuseppe_Marcocci_Wietse_de_Boer_Aliocha_Maldavsky_and_Ilaria_Pavan_Brill_Leiden_forthcoming_ Telling the Untellable. Geography of Conversion of a Muslim Jesuit]*, in *Space and Conversion: A Global Approach* eds. Wietse De Boer, Aliocha Maldavsky, and Giuseppe Marcocci (Leiden: Brill, 2014), 285-307 [with R. Sacconaghi].

## مصادر

تصنيف:مغاربا د لقرن 17
تصنيف:زيادة 1631
تصنيف:وفيات 1667
تصنيف:ناس تزادو ف فاس
تصنيف:ناس توفاو ف مدريد